DIET ESTHETIC MICRO PEARL Antifalten Serum mit Perlen | notino.at
Antifalten Serum mit Perlen im AusverkaufMehr als 5 Stk. auf Lager(Wrinkle Filler Serum) 30 mlCode: DIE056811,79 €39,30 € / 100 mlStk. In den Korb MRK ondersoek besoedeling van rivier by Thabazimbi | Netwerk24
Deur Marietie Louw-Carstens 06 November 2019 16:42
Die Menseregtekommissie (MRK) in Limpopo doen ’n ondersoek na rou rioolvuil wat in die Krokodilrivier buite Thabazimbi invloei.
’n Gedeelte van die stukkende rioolaanleg in Thabazimbi in Limpopo.
Marcelle Maritz, VF Plus-leier in Limpopo, het die klag reeds in Junie by die MRK ingedien.
Sy het verlede week eers terugvoering van die MRK se provinsiale kantoor in Polokwane gekry waarin bevestig word dat ’n ondersoek gedoen word.
Maritz sê die rioolaanlegte van Thabazimbi en Northam werk nie behoorlik nie en dit veroorsaak dat rou rioolvuil die Krokodilrivier besoedel. Dit loop eers in die Bier- en Rooikuilspruit in die Thabazimbi-gebied in. Dié twee spruite se water vloei dan in die Krokodilrivier.
“Die inwoners van Thabazimbi en Northam is bang hulle word siek weens die vuil water,” sê Maritz.
Volgens haar word erge skade aan die ekostelsel aangerig.
Dié deel van Limpopo gaan gebuk onder ’n erge droogte.
Swak instandhouding deur die plaaslike munisipaliteit van Thabazimbi die afgelope jare veroorsaak ook dat inwoners sukkel met watervoorsiening.
Die voortslepende waterprobleem word nou vererger deur boorgate in die omgewing wat begin opdroog.
Tokkie Swanepoel van die Thabazimbi-belastingbetalersvereniging het ’n beroep op inwoners gedoen om water spaarsamig te gebruik. “Asseblief, gee jul samewerking, die damvlakke daal vinnig en boorgate droog op omdat die ondergrondse watertafel daal.”
Swanepoel vra inwoners om waterlekplekke aan te meld sodat dit so gou as moontlik reggemaak kan word.
Die Thabazimbi-munisipaliteit het verlede maand waterbeperkings ingestel en inwoners mag nie hul tuine natlei of swembaddens volmaak nie.
Meer oor: Menseregtekommissie | Marcelle Maritz | Thabazimbi | Waterprobleem | Boorgate | Water | Grondwater
Gautengers moet nóú begin water bespaar, sê minister